Die Suid-Afrikaanse Musiekpryse (Engels: South African Music Awards) is 'n jaarlikse seremonie waartydens Suid-Afrikaanse musikante met pryse vereer word. Die seremonie word deur die Recording Industry of South Africa (RiSA) gereël. Die wenner van elke afdeling ontvang 'n beeldjie wat 'n SAMA genoem word. Die geleentheid is vir die eerste keer in 1995 aangebied. Pryse word vroeg in die jaar gemaak op grond van die vorige jaar se prestasies. Die vertoning word elke jaar in die Superbowl in Sun City aangebied en word gewoonlik op nasionale televisie uitgesaai, met lewendige optredes deur mense wat vir pryse benoem is. Die Suid-Afrikaanse Musiekpryse is soortgelyk aan die Grammy-pryse wat in die Verenigde State van Amerika aangebied word.
1 13de Suid-Afrikaanse Musiekpryse (2007)
2 14de Suid-Afrikaanse Musiekpryse (2008)
3 15de Suid-Afrikaanse Musiekpryse (2009)
4 16de Suid-Afrikaanse Musiekpryse (2010)
5 17de Suid-Afrikaanse Musiekpryse (2011)
Die prysuitdeling van die 13de Suid-Afrikaanse Musiekpryse het op 14 April 2007 in die Superbowl te Sun City plaasgevind. Tydens die seremonie word Boet Pretorius, Abdullah Ibrahim, en "the Soul Brothers" vereer vir 'n leeftyd se bydrae tot plaaslike musiek.
Die prysuitdeling van die 14de Suid-Afrikaanse Musiekpryse het op 3 Mei 2008 in die Superbowl te Sun City plaasgevind. Tydens die seremonie word Gé Korsten en Lucky Dube vereer vir 'n leeftyd se bydrae tot plaaslike musiek.
Die 15de Suid-Afrikaanse Musiekpryse vind op 2 Mei 2009 in die Superbowl te Sun City plaas. Van die wenners sluit in:
Kurt Darren - Beste Afrikaanse DVD vir Treffers Live".
Juanita du Plessis en Theuns Jordaan - Beste verkoper DVD vir Bring Jou Hart.
Elizma Theron en Nicholis Louw - Beste verkoper "true tone"-aflaaideuntjie vir Kom Ons Vat ’n Kans.
Elizma Theron en Nicholis Louw - Beste verkoper vollengte-aflaaideuntjie vir Kom Ons Vat ’n Kans.
Nedine Blom - Beste kinder-album vir Supercool.
Deon van der Merwe - Beste Afrikaanse tradisionele album vir Kitaarjolyt.
Van Coke Kartel - Beste Afrikaanse rock-album vir Waaksaam & Wakker.
Coenie de Villiers - Beste kontemporêre album vir Weerlig Oor Die See.
Kurt Darren - Beste sokkiedans-album vir Uit Die Diepte Van My Hart.
Eden - Beste Afrikaanse pop-album vir Knieë Lam.
Vertikaal - Beste Afrikaanse gospel-album vir Stil.
Huisgenoot-Skouspel (2008) - Beste lewendige DVD met verskeie kunstenaars.
Foto na Dans - beste alternatiewe Afrikaanse album vir Op Herwinbare Klanke.
Die 16de Suid-Afrikaanse Musiekpryse is op 16 en 17 April 2010 by Sun City aangebied. Die sangeres Carike Keuzenkamp is vereer met 'n SAMA vir 'n leeftyd se bydrae tot plaaslike musiek. Bok van Blerk se album Afrikanerhart is aangewys as die beste verkoper. Kurt Darren is aangewys as beste verkopers in die afdeling "true tone"-aflaaideuntjie vir Kaptein en vollengte-aflaaideuntjie vir Af en Af.
Klipwerf - Beste Afrikaanse tradisionele musiek vir Hantam Carnival.
Chris Chameleon - Beste kontemporêre album (Afrikaans) vir Kyk hoe Lyk Ons Nou.
Retief Burger - Beste Gospelalbum (Afrikaans) vir Luidkeels Oorgegee.
Nedine Blom - Beste kinderalbum (Afrikaans) vir Supercool vir Jesus.
Ray Dylan - Beste country-album (Afrikaans) vir Goeie Ou Country.
Jan Blohm - Beste Afrikaanse rockalbum vir 7 Jaar.
Die Heuwels Fantasties - Beste alternatiewe album in Afrikaans vir Die Heuwels Fantasties.
Juanita du Plessis - Beste Afrikaanse DVD vir 10 Jaar Platinum Treffers "Live".
Huisgenoot-Skouspel 10 (2009) - Beste DVD Verkoper.
Die Campbells - Beste sokkiedans-album vir Mamma Maria.
Bobby van Jaarsveld - Beste pop-album (Afrikaans) vir Net vir Jou.
Die 17de Suid-Afrikaanse Musiekpryse het op 21 Mei 2011 plaasgevind. Van die wenners sluit in:
Steve Hofmeyr - Beste volwasse kontemporêre album.
Van Coke Kartel - Beste Afrikaanse rockalbum.
Romanz - Beste Afrikaanse DVD.
Wouter Kellerman - Beste instrumentale album.
Manie Jackson - Beste countrymusiek-album.
Willie Joubert - Beste Afrikaanse gospel-album.
Mooiplaas Boere Orkes - Beste Afrikaanse tradisionele album.
Beste Afrikaanse alternatiewe-musiekalbum: Bittereinde
Beste Afrikaanse kinderalbum: Alta en Minki Joubert
↑ 15th SA Music Award Winners - 2009, besoek op 18 Maart 2010.
Ontsluit van "https://af.wikipedia.org/w/index.php?title=Suid-Afrikaanse_Musiekpryse&oldid=1203297"	Kategorieë: SaadjiesMusiek van Suid-AfrikaMusiektoekennings	Navigasie-keuseskerm
DeutschEnglishIsiZulu	Wysig skakels	Die bladsy is laas op 16 September 2013 om 11:07 bygewerk.